**ELŐTERJESZTÉS**

**Körmend város Önkormányzata Képviselő-testülete 2013. december 5-i ülésére**

**Tárgy:** önkormányzati segély rendeleti szabályozás

Tisztelt Képviselő-testület!

2014. január 1-étől kezdődően változik az önkormányzat által megállapítandó segélyezés eljárási rendje. Megszűnik az átmeneti segély, a temetési segély és a rendkívüli gyermekvédelmi támogatás, és ezek helyett önkormányzati segély elnevezéssel kell szabályozást alkotni. A szabályozás bizonyos elemei kötöttek, ugyanakkor a jogalkotói felhatalmazás mégis elég tág.

A képviselők elé tárt rendelet-tervezet a kialakult gyakorlat szerint készült el. A Társadalmi Ügyek Bizottsága évek óta kialakult rendben, nagy körültekintéssel dönt a segélyezési kérelmekben, nem szeretnénk ezzel ellentétes új gyakorlatra áttérni.

A rendelet-tervezet ezért összefoglalja az eddig alkalmazott joggyakorlatot, és szabályozást nyújt az életszerű, és a jogszabályokban is megkívánt helyzetekre.

Kérem a tisztelt Képviselő-testületet, hogy döntsön a rendelet-tervezet felől.

Körmend, 2013. november 18.

**Bebes István**

**polgármester**